Paterna millora l’accessibilitat de vianants del barri de Bovalar
10/07/2015

# Paterna millora l’accessibilitat de vianants del barri de Bovalar

[![Tècnics de l’Ajuntament de Paterna i de la Conselleria d’Infraestructures junt amb la regidora Núria Campos durant la recepció hui de les obres de millora de l’accessibilitat de vianants del barri de Bovalar](/images/noticias/2015/07/obras-bolavar.jpg)](/images/noticias/2015/07/obras-bolavar.jpg)

10.07.2015

L’Ajuntament de Paterna, a través de la regidoria d’Infraestructures, ha recepcionat hui les actuacions viàries i d’urbanització del barri residencial de Bovalar executades per a millorar l’accessibilitat de vianants d’esta barriada.

Este projecte, que ha sigut desenrotllat en un termini de tres mesos, s’integra dins del Pla Especial de Suport a la Inversió Productiva en municipis, conegut com a Pla PIP, i ha comptat amb un pressupost de 54.736,51 euros.

Les obres de millora que s’han dut a terme sobre els sectors 4,5 i 7 d’esta zona residencial han consistit a repintar la senyalització vial en els passos de vianants i les bandes delimitadores de circulació de trànsit, la pavimentació de la vorera de davant del tramvia situada en l’Avinguda Francisco Tomás y Valiente i la plantació de vegetació en un mur que actua com a pantalla acústica per a minimitzar l’impacte sonor que l’activitat del centre d’oci Kinépolis genera en el barri de Campolivar.

L’alcalde de Paterna, Juan Antonio Sagredo, ha explicat que “amb estes actuacions hem aconseguit millorar l’accessibilitat global d’esta barriada creant itineraris millor adaptats i practicables per als veïns”.

En este sentit, Sagredo també ha detallat que, a més d’estes actuacions, s’han realitzat altres treballs consistents en la millora del drenatge superficial amb cuneta perquè s’emmagatzeme l’aigua de pluja, s’han reparat diferents voreres rotes del barri i s’ha asfaltat el carrer Eclesiàstic Carlos Ferris Vila.